b'\n_START_ARTICLE_\nSfingozin\n_START_SECTION_\nVloge\n_START_PARAGRAPH_\nSfingozin se lahko in vivo fosforilira s pomo\xc4\x8djo kinaz (sfingozin-kinaze tipov I in II), pri \xc4\x8demer nastane sfingozin-1-fosfat, ki je pomembna lipidna signalna molekula._NEWLINE_Presnovki sfingolipidov, kot so ceramid, sfingozin in sfingozin-1-fosfat, so lipidne signalne molekule, ki so vklju\xc4\x8dene v \xc5\xa1tevilne celi\xc4\x8dne procese.\n_START_SECTION_\nSinteza\n_START_PARAGRAPH_\nSfingozin se tvori s kondenzacijo palmitoil CoA in serina, pri \xc4\x8demer nastane dehidrosfingozin._NEWLINE_Nato se dehidrosfingozin reducira s pomo\xc4\x8djo NADPH do dihidrosfingozina (sfinganina) in se naposled s FAD oksidira do sfingozina. Za nastanek sfingozina iz sfinganina ne obstaja neposredna sintezna pot; najprej se sfinganin acilira z dihidroceramidom, ki se kasneje dehidrogenira do ceramida._NEWLINE_V lizosomih nastaja sfingozid z razpadom sfingolipidov.'